**Dagsorden til skolebestyrelsesmøde**

**Dato:**

**Torsdag den 6. juni, klokken 16.30 – 18.30**

|  |  |
| --- | --- |
| **Deltagere:**  Bente Brandstrup (formand) |  |
| Erik Svedborg  Anett Nagel Hansen  Helle Pedersen  Stefan Wilkens (eksternt medlem)  Afbud fra:  Lars Albrechtsen, Sonny Kraack, Dorte Hare (suppl.) | Jeppe Dørup  Miguel Svane  David Wulf-Andersen |
|  |  |

1. **Orientering fra Formanden og fra Skolelederen**

Bente stopper som formand med udgangen af skoleåret, da Jens Peter skal starte på Friskolen. Bente vil gerne være med på den nye bestyrelses første møde, for at overlevere formandsposten på en god måde.

Miguel fortalte at specialområdet i Nyborg er under kortlægning – det er forvaltningens opfattelse at kommunen bruger for mange penge på børn med særlige behov. De tre specialskoleledere er blevet interviewet af KLs konsulentafdeling, der udarbejder en rapport. Jeppe har haft mulighed for at opfordre til at høre forældre til elever på specialskolerne, hvilket er blevet afvist. Det må forventes at denne proces vil få indflydelse på vores skoles drift. Miguel arbejder på, gennem opfordring til samarbejde mellem skoler og forvaltning, at sikre fagligheden i processen. Kommende skoleår bliver ikke ramt af ændringer og skolen fortsætter driften uforandret.

De tre specialskoler, Heldagsskolen, Rævebakkeskolen og Ungdomsskolen, har lavet en fælles vision for samarbejdet mellem de tre skoler - og dermed for specialskoleområdet i kommunen. Det er et vigtigt signal, at de tre skoler står sammen og løser opgaven i fælles koordination.

Et af tiltagene i samarbejdet er tre pilotprojekter: et projekt om natur og kultur, et om fritid og et om erhvervsrettethed.

Det er besluttet at holde fast i fem lejrskoledage. Vi kunne godt have tænkt os at skrue op på seks dage, men budgettet peger på at ikke skal bruge de 150.000 kr. ekstra som en ekstra dag vil koste.

Der er ansat en ny serviceleder, Benny, som i forvejen er ansat i serviceteamet. Han var den bedste ansøger, og den eneste egnede der havde både pædagogisk og håndværksmæssig uddannelse.

1. **Nyt fra Skellerup (v. Stefan - Landsbyråd og Borgerforeningen)**

Stefan er blevet formand for de 24 Landsbyråd på Fyn. Der arbejdes netop nu med at skabe en cykelstrategi for hele Fyn. Tour de France fylder også, med muligheder for at landsbyerne kan tiltrække overnattende gæster.

De sidste to motionsredskaber til arealet ved klubhuset er på vej.

Endelig er den store sommerfest på vej, der kommer til at foregå på skolens område – det er skolen glad for!

1. **Nyt fra Elevrådets arbejde, v. David**

Elevrådet vil gerne lægge op til mere kontakt med bestyrelsen: Der foreslås to møder om året, hvor elevrådet med lærer er med på bestyrelsesmøde som første punkt. Desuden kan elevrådet gøre brug af at invitere bestyrelsesformanden med på elevrådsmøder efter behov.

I det kommende skoleår vil elevrådsarbejde inkludere et lille kursus i mødeledelse og referatskrivning (for eleverne), samt et besøg til en demokratisk organisation.

1. **Udslusning – årets status. Input til princip for udslusning.**

Skolen har i år udsluset 23 elever – til efterskoler, ungdomsuddannelse eller folkeskolen. Der er desuden 5 elever i skolepraktik, hvor det går rigtig godt for de fleste.

Det var til diskussion om skolen skal have et princip omkring udslusning? Den generelle holdning var, at det er vigtigt at forældrene har et indgående kendskab til hvordan skolen arbejder med udslusning og hvad vilkårene er for det enkelte barn. Det blev aftalt at vi afventer KLs rapport, inden vi tager stilling til dannelse af et egentligt princip.

1. **Kerneopgaven til høring. Se bilag, side 13 især.**

Bestyrelsen vil gerne lave et høringssvar med pointe omkring at ALLE børn skal trives og lære, samt at inklusion OGSÅ sker på specialskoler – måske især? Endelig noget om at inklusion fordrer et tæt og trygt forældresamarbejde.

1. **Åben Hus og Årsmøde i næste skoleår.**

Skolen foreslår et åbent Hus arrangement lørdag d. 16. maj, med forskellige aktiviteter. Hele personalet vil være på arbejde og stå for arrangementet sammen med børnene. Arrangementet vil også være åbent for vores naboer i Skellerup. Der vil blive indlagt en erstatningsfridag d. 20. december.

Bestyrelsen godkendte planen.

1. **Skolebestyrelsens situation med nye kommende medlemmer. Planlægning af første møde i august og kommende konstituering.**

Første bestyrelsesmøde, med velkomst til nye medlemmer, farvel til gamle samt konstituering, bliver d. 16. august. Bente deltager på mødet og overleverer formandsposten.

1. **Evt.**

I lyset af den ny lærertidsaftale i Nyborg Kommune, har Miguel og Jeppe lavet et oplæg til hvordan vi udmønter administrationen af arbejdstid på vores skole. Det bliver en aftale med maksimal fleksibilitet og fokus på professionelt samarbejde om at få samarbejdet til at fungere.